|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 46 77livia.bata@vojvodinа.gov.rs  |
|  | SZÁM: 003334904 2025 09427 005 001 084 013 |  DÁTUM: 2025. augusztus 1. |
|  |  |  |

A nemzeti kisebbségek – nemzeti közösségek nyelvét és írását hivatalosan használó szervek és szervezetek részére történő költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. szám) 6. szakaszának 1. bekezdése alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. és 38/2025. szám - pótköltségvetés) 11. és 12. szakaszára, 23. szakaszának 4. bekezdésére, 25. és 26. szakaszára, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a nemzeti kisebbségek – nemzeti közösségek nyelvét és írását hivatalosan használó szervek és szervezetek részére történő odaítéléséről szóló szabályzat (VAT Hivatalos Lapja, 5/2025. és 39/2025. szám) 3. szakaszának 1. bekezdése és 4. szakaszának 1. bekezdése alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT
hirdet**

**2025. évi költségvetési eszközök odaítélésére azon Vajdaság Autonóm Tartomány területén működő szervek és szervezetek számára, amelyek munkájában hivatalos használatban van a nemzeti kisebbségek – nemzeti közösségek nyelve és írása**

**A 10.000.000,00 dináros keretösszeg** odaítélésének célja a Vajdaság Autonóm Tartomány területén élő nemzeti kisebbségek – nemzeti közösségek nyelvének és írásának hivatalos használatára vonatkozó jogérvényesítés előmozdítása.

**A pályázók köre:**

* a Vajdaság Autonóm Tartomány területén működő helyi önkormányzati szervek, amelyek városi, illetve községi alapszabálya rendelkezik a nemzeti kisebbségek – nemzeti közösségek nyelvének és írásának hivatalos használatáról a helyi önkormányzat teljes területén vagy annak egyes településein,
* az első fordulatban foglalt városok és községek területén működő helyi közösségek,
* egyéb szervek, szervezetek, szolgálatok és intézmények, költségvetési eszközfelhasználók, amelyek székhelye a helyi önkormányzat területén van, vagy amelyek az első fordulatban említett helyi önkormányzat területén látják el tevékenységüket.

**Az eszközök odaítélése** az alábbiak finanszírozását, illetve társfinanszírozását célozza:

* a szerv és szervezet elnevezését, a település nevét és más földrajzi elnevezéseket az útvonalakon, az utcák és terek nevét, a közlekedési jelzéseket (közlekedési táblákat), a turisztikai jelzéseket, a nyilvánosságnak szánt egyéb értesítéseket és figyelmeztetéseket a községben, városban vagy a településen hivatalos használatban levő nemzeti kisebbségi – nemzeti közösségi nyelven tartalmazó táblák kidolgozásának költségeire,
* két- vagy többnyelvű formanyomtatványok, hivatalos közlönyök és egyéb nyilvános kiadványok nyomtatásának költségeire,
* az elektronikus közigazgatási rendszer fejlesztésére a többnyelvűség feltételeinek megvalósítása érdekében.

**Az odaítélendő eszközök mértéke** az alábbi mércék szerint kerül megállapításra:

* az egész község, város vagy település területén hivatalos használatban levő nemzeti kisebbségi – nemzeti közösségi nyelvek és írások száma,
* azon nemzeti kisebbségek – nemzeti közösségek tagjainak a teljes lakosság körében mért, a Köztársasági Statisztikai Hivatal hivatalos adatai alapján, a legutóbbi népszámlálás szerinti százalékos aránya, amelyeknek nyelve és írása hivatalos használatban van,
* a tevékenység végrehajtásához szükséges összes anyagi költség,
* a tevékenység finanszírozásához rendelkezésre álló egyéb források,
* a tevékenység finanszírozásának folyamatossága a Titkárság részéről, illetve az eszközöket első alkalommal igénylik-e,
* a felügyelőségi szolgálatok részéről a többnyelvűség előmozdítására elrendelt vagy javasolt intézkedések megléte,
* a nemzeti tanács igazolása a tevékenység finanszírozásának fontosságáról.

A pályázati dokumentáció **2025. augusztus 1-jétől** vehető át a Titkárság irodahelyiségeiben, vagy letölthető a Titkárság www.puma.vojvodina.gov.rs honlapjáról.

A pályázati kérelmek benyújtási határideje **2025. augusztus 25.**

A pályázati kérelmek kizárólag a Titkárság pályázati formanyomtatványán, szerb nyelven, vagy a Vajdaság Autonóm Tartomány szerveiben hivatalos használatban levő nemzeti kisebbségi – nemzeti közösségi nyelven nyújthatók be.

A pályázati kérelmek benyújthatók:

1. személyesen, Újvidéken a tartományi közigazgatási szervek iktatójában,

2. postán:

*Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad*
(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, Mihajlo Pupin sugárút 16., 21000 Újvidék) címre,

*ZA KONKURS – DODELA BUDŽETSKIH SREDSTAVA ORGANIMA
I ORGANIZACIJAMA U AUTONOMNOJ POKRAJINI VOJVODINI
U ČIJEM RADU SU U SLUŽBENOJ UPOTREBI JEZICI I PISMA NACIONALNIH MANJINA – NACIONALNIH ZAJEDNICA ZA 2025. GODINU*
(PÁLYÁZAT 2025. ÉVI KÖLTSÉGVETÉSI ESZKÖZÖK ODAÍTÉLÉSÉRE AZON VAJDASÁG AUTONÓM TARTOMÁNY TERÜLETÉN MŰKÖDŐ SZERVEK ÉS SZERVEZETEK SZÁMÁRA, AMELYEK MUNKÁJÁBAN HIVATALOS HASZNÁLATBAN VAN A NEMZETI KISEBBSÉGEK – NEMZETI KÖZÖSSÉGEK NYELVE ÉS ÍRÁSA) megjelöléssel.

Ha egy alapon pályáznak, a pályázati kérelmeket **két példányban kell benyújtani**, a pályázó meghatalmazott képviselőjének hitelesítésével és aláírásával ellátott **két nyilatkozattal.** Amennyiben több alapon pályáznak, akkor minden egyes alapra külön-külön két példányt, valamint két hitelesített nyilatkozatot kell benyújtani.

A pályázók számára nincs megszabva, hogy hány pályázatot nyújthatnak be. Ha egy pályázó több pályázatot nyújt be, akkor valamennyi pályázatát külön küldeményként kell megküldenie. Emellett minden egyes rendeltetéshez külön pályázatot kell benyújtania.

A Titkárság nem bírálja el a késve benyújtott vagy hiányos pályázati kérelmeket, amelyeket a hiánypótlási határidő után sem pótoltak, valamint azokat a kérelmeket, amelyek eltérnek a Pályázatban előirányzott rendeltetéstől, vagy jogosulatlan személyek nyújtottak be.

A Titkárság a Pályázat alapján kizárólag azokat a tevékenységeket társfinanszírozza, amelyeket a Pályázat meghirdetésének napjától kezdődően 2025. december 31-éig valósítanak meg.

A Pályázattal kapcsolatos kiegészítő tájékoztatás a Titkárságon kapható a 021/487 4677 telefonszámon, e-mailben a livia.bata@vojvodina.gov.rs címen, illetve a Titkárság www.puma.vojvodina.gov.rs. honlapján.

Ótott Róbert

Tartományi titkár